Muutettu ehdotus NEUVOSTON DIREKTIIVIKSI loppuun käytetyistä ajoneuvoista

(Komission esittämä EY:n perustamissopimuksen 189 a artiklan 2 kohdan nojalla)

PERUSTELUT

Komissio antaa EY:n perustamissopimuksen 189 a artiklan 2 kohdan nojalla muutetun ehdotuksen neuvoston direktiiviksi loppuun käytetyistä ajoneuvoista. Muutetussa ehdotuksessa otetaan huomioon useita Euroopan parlamentin tekemiä tarkistuksia, jotka hyväksyttiin sen 8.-12. helmikuuta 1999 pitämässä täysistunnossa.

Ehdotetuista 61 tarkistuksesta hyväksyttiin täysistunnossa 43 tarkistusta. Komissio voi periaatteessa hyväksyä tarkistukset 3 (toinen osa), 6, 11 (toinen osa), 12, 16, 17 (ensimmäinen osa), 24, 28, 29, 32, 36 (ensimmäinen ja kolmas osa), 37, 38, 40, 41, 43 ja 44 (osittain). Komission näkökannat parlamentin tarkistuksiin esitetään seuraavassa.

Tarkistuksissa 1-7 ja 9-12 ehdotetaan uusia direktiivin johdanto-osan kappaleita. Tarkistukset 13-18, 20, 22-45 ja 56 liittyvät sen sijaan direktiiviehdotuksen artikloihin tai liitteeseen.

Komission mielestä tarkistus 1 ei sovi sanamuodoltaan ehdotukseen. Tarkistus 2 koskee pääasiassa käsittelykeskusten työntekijöiden pätevyyttä, joka ei kuulu ehdotetun direktiivin soveltamisalaan.

Tarkistuksesta 3 komissio voi hyväksyä ainoastaan toisen osan, jossa tarkennetaan ehdotetun direktiivin soveltamisalaa mainitsemalla direktiivin 70/156/ETY, sellaisena kuin se on muutettuna direktiivillä 98/14/EY, liitteessä II olevassa A osassa esitetty määritelmä. Lisäksi komissio voi hyväksyä tarkistuksen 17 (ensimmäinen osa), jossa täsmennetään, että direktiiviä sovelletaan siitä riippumatta, miten ajoneuvoja on huollettu tai korjattu, kunhan niiden vara- tai jälkiasennusosat ovat asiaa koskevan lainsäädännön mukaisia. Toisaalta komissio katsoo, että soveltamisalaa on tarpeetonta laajentaa koskemaan vara- ja jälkiasennusosia (tarkistuksen 3 ensimmäinen osa ja tarkistus 22), koska ne kuuluvat joka tapauksessa ehdotuksen mukaan perustettavien infrastruktuurien piiriin.

Komission mielestä ehdotettua direktiiviä on sovellettava direktiivin 70/156/ETY, sellaisena kuin se on muutettuna direktiivillä 98/14/EY, liitteessä II olevassa A osassa määriteltyihin M1- ja N1-luokan ajoneuvoihin, minkä vuoksi se ei voi hyväksyä tarkistuksia 4, 5, 9, 10 ja 18. Tarkistuksista 5, 9, 10 ja 18 voidaan todeta, että komissio jätti jo alkuperäisessä ehdotuksessaan kaksi- ja kolmipyöräiset ajoneuvot direktiivin 4 ja 7 artiklan soveltamisalan ulkopuolelle, eikä se katso olevan aiheellista tehdä useampia poikkeuksia.

Komissio ei voi hyväksyä tarkistuksia 14 ja 17 (toinen osa), koska sen mielestä historialliset ajoneuvot, jotka on tarkoitus varastoida museoihin, eivät vastaa jätteen määritelmää eivätkä sen vuoksi kuulu ehdotetun direktiivin soveltamisalaan.

Komissio hyväksyy tarkistuksen 6, jossa kiinnitetään huomiota loppuun käytetyistä ajoneuvoista syntyvän jätteen määrään.

Tarkistukset 7, 20, 27, 30, 45 ja 56 liittyvät uusien ajoneuvojen sisältämää lyijyä, elohopeaa, kuusiarvoista kromia ja kadmiumia koskeviin rajoituksiin. Komissio ehdotti, että 1. päivän tammikuuta 2003 jälkeen markkinoille saatettavissa ajoneuvoissa käytetyt, mainitut raskasmetallit erotetaan jätteenä käsiteltävistä ajoneuvoista ennen paloittelua ja ettei niitä polteta jätteenpolttolaitoksissa tai viedä kaatopaikoille. Tarkistuksessa 20 noudatetaan vastaavaa lähestymistapaa, mutta sen mukaan raskasmetallien erottamista koskevaa velvoitetta on sovellettava vuodesta 2001 ja ainoastaan elohopean erottamiseen ajoneuvoista. Toisaalta siinä kielletään lyijyn, kadmiumin ja kuusiarvoisen kromin vieminen kaatopaikoille. Komissio ei voi hyväksyä tätä tarkistusta, koska sen mielestä säännöstä olisi vaikea soveltaa ajoneuvoihin, joiden suunnittelussa ei ole otettu huomioon niiden myöhempää purkamista. Samasta syystä komissio ei voi hyväksyä tarkistusta 30 (viimeinen lause). Tarkistuksessa 56 kielletään kadmiumin käyttö vuodesta 2005 ja säädetään, että lyijyä, elohopeaa ja kuusiarvoista kromia voidaan käyttää ainoastaan (tarkistukseen 45 sisältyvässä) ehdotetun direktiivin liitteessä lueteltuihin tarkoituksiin ja siinä asetetuin rajoituksin. Komissio kyseenalaistaa sekä tämän lähestymistavan että poikkeusten määrän, minkä vuoksi se ei voi hyväksyä 4 artiklan 2 kohtaan liittyviä tarkistuksia.

Koska komissio ei hyväksy tarkistuksia 20 ja 45, se ei hyväksy myöskään tarkistusta 27, jossa liitteen nimi muutetaan liitteeksi I.

Tarkistuksessa 12 johdanto-osan kappaleeseen lisätään sana "valtuutetuille" ja korvataan sana "purkamisohjekirja" ilmaisulla "kaikki tarvittavat purkamistiedot". Komissio hyväksyy nämä tarkistukset, jotka ovat hyödyllisiä muutoksia sen alkuperäiseen ehdotukseen. Samasta syystä se hyväksyy tarkistukset 16, 37 ja 38.

Komissio ei voi hyväksyä tarkistusta 13, koska sen mielestä jätteiden ennaltaehkäisyllä, ympäristön kannalta järkevällä käsittelyllä, uudelleenkäytöllä ja muulla hyödyntämisellä on jo tarkoitus estää epäpuhtauksien leviäminen ympäristöön.

Tarkistuksessa 15 korvataan komission ehdottama kierrätyksen määritelmä pakkauksia ja pakkausjätteitä koskevan direktiivin 94/62/EY mukaisella määritelmällä. Komissio ehdotti direktiivistä poikkeavaa määritelmää, koska se katsoi olevan aiheellista täsmentää, ettei muoviosien kemiallisella kierrätyksellä saatujen polttoaineiden polttamista pidetä kierrätyksenä. Vaikka komissio tulkitsee direktiiviin 94/62/EY sisältyvän määritelmän samalla tavalla, kyseisen määritelmän sanamuoto ei ole niin selkeä, että sillä estettäisiin virheelliset tulkinnat. Tästä syystä komissio pysyy kannassaan eikä voi hyväksyä tarkistusta 15.

Tarkistuksessa 23 lisätään direktiivin 5 artiklan 2 kohtaan ilmaisu "tai tuottajille". Komissio ei voi hyväksyä tätä tarkistusta, koska sen mielestä loppuun käytetyt ajoneuvot on siirrettävä käsittelykeskuksiin. Tuottajat voivat kuitenkin vapaasti perustaa tällaisia käsittelykeskuksia, minkä vuoksi tarkistus on tarpeeton. Sen sijaan komissio hyväksyy tarkistuksen 24 (kaksi ensimmäistä osaa), koska sen mielestä sana "keräyspisteeseen" on hyödyllinen lisäys 5 artiklan 3 kohtaan. Lisäksi se hyväksyy tarkistuksen 24 kolmannen osan, koska väliaikainen rekisteristä poistaminen, jonka edellytyksenä on todiste ympäristön kannalta järkevästä varastoinnista, sopii direktiiviehdotuksen tavoitteisiin.

Tarkistus 25 muuttaa huomattavasti 5 artiklan 4 kohdan sisältöä, koska siinä jäsenvaltiot velvoitetaan varmistamaan, että ajoneuvon viimeinen haltija ja/tai omistaja voi poistaa ajoneuvon käytöstä ilman kustannuksia, ja samalla kyseisestä kohdasta poistetaan tuottajien velvollisuus vastata tästä toimenpiteestä aiheutuvista kustannuksista. Koska tuottajien vastuulla on keskeinen merkitys tässä ehdotuksessa, komissio ei voi hyväksyä tarkistusta. Tarkistuksesta 11 komissio hyväksyy sen osan, jossa ilmaisu "markkina-arvoltaan negatiivisista" korvataan ilmaisulla "markkina-arvoltaan mahdollisesti negatiivisista".

Tarkistuksessa 26 komissio velvoitetaan antamaan kolmen vuoden välein kertomus kilpailun vääristymistä ja käsittelemään siinä erityisesti keräys-, purkamis-, paloittelu-, kierrätys- ja hyödyntämisteollisuutta. Kilpailun vääristyminen on jo pyritty estämään EY:n perustamissopimuksen määräyksillä. Lisäksi komissio katsoo, etteivät tällaiset kertomukset kuulu ehdotetun direktiivin soveltamisalaan. Tästä syystä se ei voi hyväksyä tarkistusta 26.

Tarkistuksella 43 muutetaan 5 artiklan 4 kohdan voimaantulopäivää. Komissio pitää muutosta hyödyllisenä ja hyväksyy tarkistuksen.

Tarkistuksessa 28 vaaditaan, että niihin velvollisuuksiin, jotka asetetaan käsittelytoiminnan harjoittajille jätettä koskevan direktiivin 75/442/ETY 9 ja 10 artiklassa, lisätään velvollisuus ilmoittaa toimivaltaisille viranomaisille kaikki loppuun käytettyjä ajoneuvoja keräävät yritykset, mukaan luettuina keräyspisteet. Komission mielestä tämä lisäys voidaan hyväksyä, koska se on ehdotuksen tavoitteiden mukainen. Lisäksi se hyväksyy tarkistuksen 29, jossa 6 artiklan 3 kohdassa asetetut velvollisuudet ulotetaan koskemaan käsittelytoimintaa harjoittavia keräyspisteitä.

Tarkistuksen 31 mukaan ajoneuvojen riisuminen sekä varastointi on suoritettava hyväksyttyjen menetelmien mukaisesti ja samalla on varmistettava, että ajoneuvojen osat sopivat ensisijaisesti uudelleenkäyttöön ja toissijaisesti hyödyntämiseen. Komissio ei voi hyväksyä tätä tarkistusta, koska siitä ei ilmene, mihin "hyväksytyillä menetelmillä" tosiasiassa viitataan. Lisäksi se katsoo, että periaatteiden hierarkia (ensimmäisenä uudelleenkäyttö, toisena kierrätys ja kolmantena hyödyntäminen) ilmenee selvemmin alkuperäisestä tekstistä. Komissio ei pidä tarkistuksen 30 kahta ensimmäistä osaa tarpeellisina.

Tarkistuksessa 32 lisätään "erityisesti pakokaasuja ja melua koskevat ympäristövaatimukset" niihin turvallisuusvaatimuksiin, joita on noudatettava sovellettaessa jätehuoltoperiaatteiden hierarkiaa loppuun käytettyihin ajoneuvoihin. Lisäksi tarkistus velvoittaa osien tuottajat antamaan käsittelylaitoksille tarvittavat tiedot osien purkamisesta, varastoinnista ja testauksesta. Nämä vaatimukset ovat ehdotuksen tavoitteiden mukaisia, minkä vuoksi tarkistus 32 voidaan hyväksyä.

Tarkistuksessa 33 komissio velvoitetaan toteuttamaan toimenpiteitä sen varmistamiseksi, että osien uudelleenkäyttö ei aiheuta turvallisuus- tai ympäristövaaroja. Komissio ei voi hyväksyä tarkistusta, koska tällaiset toimenpiteet eivät kuulu ehdotetun direktiivin soveltamisalaan.

Komissio ei voi hyväksyä tarkistusta 34, jolla poistetaan 7 artiklan 2 kohdan a alakohdassa asetetut kierrätystavoitteet. Lisäksi tarkistuksessa asetetaan erilaisia tavoitteita sen mukaan, minä vuonna ajoneuvo on saanut tyyppihyväksynnän. Komissio pitää alkuperäisessä tekstissä ehdottamaansa lähestymistapaa parempana vaihtoehtona.

Tarkistuksen 35 mukaan komission on käytettävä EY:n perustamissopimuksen 130 s artiklan 1 kohtaa oikeusperustana tehdessään tulevan ehdotuksensa määrällisten tavoitteiden asettamiseksi vuodesta 2015 eteenpäin. Tätä tarkistusta ei voida hyväksyä, koska oikeusperustaa ei voida valita ennen kuin on päätetty ehdotuksen sisällöstä.

Komissio ei voi hyväksyä ne tarkistuksen 36 osat, jotka koskevat tuottajien vastuuta ja neuvoston tehtävää muuttaa direktiiviä 70/156/ETY, sellaisena kuin se on muutettuna. Komissio ei voi hyväksyä lausetta "teollisuus aloittaa kehityksen heti", koska direktiiviä ei voida osoittaa muille kuin jäsenvaltioille.

Tarkistuksen 39 mukaan jäsenvaltiot perustavat komission valvonnassa "kannustus- ja koordinaatiojärjestelmän, jolla taataan eri toimien valvonta ja niistä tiedottaminen". Järjestelmän luonne, tavoite ja hyödyllisyys jäävät kuitenkin epäselviksi, minkä vuoksi komissio ei voi hyväksyä tarkistusta.

Komissio hyväksyy tarkistuksen 40, jossa muutetaan jonkin verran 9 artiklan 2 kohdan sanamuotoa lisäämällä "tuottajien" rinnalle "purkajat".

Tarkistuksessa 41 siirretään päivää, josta alkaen direktiiviä on noudatettava, 31. päivästä maaliskuuta 1999 aina 30. päivään kesäkuuta 2001. Tämä muutos voidaan hyväksyä.

Tarkistuksessa 42 jäsenvaltioille annetaan mahdollisuus panna 5 artiklan 1 kohta täytäntöön taloudellisten toimijoiden kanssa tehtävillä sopimuksilla. Vaikka tarkistuksessa edellytetään, että "ennen suunnitellun sopimuksen tekemistä komission on tarkistettava se ja ilmoitettava siitä", siinä ei aseteta minkäänlaisia ehtoja, jotka sopimusten olisi täytettävä. Lisäksi 5 artiklan 1 kohdassa asetetaan oikeudellinen velvoite, jonka täyttämisen komissio katsoo edellyttävän sen saattamista osaksi kansallista lainsäädäntöä.

Tarkistus 44 sisältää useita hyödyllisiä teknisiä lisäyksiä, ja se voidaan hyväksyä lukuun ottamatta osaa 2 c sekä osan 2 b kahta viimeistä kohtaa.

Muutettu ehdotus NEUVOSTON DIREKTIIVIKSI loppuun käytetyistä ajoneuvoista

ALKUPERÄINEN EHDOTUS // MUUTETTU EHDOTUS

Johdanto-osan 6 kappale

tämän direktiivin olisi käsitettävä ajoneuvot ja loppuun käytetyt ajoneuvot, niiden osat ja materiaalit mukaan lukien, sanotun kuitenkaan rajoittamatta turvallisuusstandardien sekä ilmaa pilaavia päästöjä ja melua koskevien säännösten soveltamista,

// tämän direktiivin olisi käsitettävä ajoneuvot ja loppuun käytetyt ajoneuvot, niiden osat ja materiaalit mukaan lukien, sanotun kuitenkaan rajoittamatta turvallisuusstandardien sekä ilmaa pilaavia päästöjä ja melua koskevien säännösten soveltamista; direktiivin soveltamisalaan kuuluvat ainoastaan direktiivin 70/156/ETY liitteessä II olevassa A osassa määriteltyihin M1- ja N1-luokkiin kuuluvat ajoneuvot ja loppuun käytetyt ajoneuvot sekä kaksi- ja kolmipyöräiset ajoneuvot,

Johdanto-osan (uusi) 7 a kappale

// loppuun käytetyistä ajoneuvoista syntyy yhteisössä joka vuosi 8-9 miljoonaa tonnia jätettä, jonka huolto on järjestettävä asianmukaisesti,

Johdanto-osan 16 kappale

viimeiset omistajat ja/tai haltijat eivät saa joutua kantamaan markkina-arvoltaan negatiivisista, liikenteestä poistetuista ajoneuvoista syntyviä kustannuksia; tuottajia olisi kannustettava parantamaan ajoneuvojen kierrätettävyyttä ja hyödynnettävyyttä siten, että liikenteestä poistetuille ajoneuvoille ei synny negatiivista markkina-arvoa; markkinavoimien tavanomaista toimintaa ei saa estää, // viimeiset omistajat ja/tai haltijat eivät saa joutua kantamaan markkina-arvoltaan mahdollisesti negatiivisista, liikenteestä poistetuista ajoneuvoista syntyviä kustannuksia; tuottajia olisi kannustettava parantamaan ajoneuvojen kierrätettävyyttä ja hyödynnettävyyttä siten, että liikenteestä poistetuille ajoneuvoille ei synny negatiivista markkina-arvoa; markkinavoimien tavanomaista toimintaa ei saa estää,

Johdanto-osan 21 kappale

loppuun käytettyjen ajoneuvojen purkamisen ja kierrätyksen helpottamiseksi ajoneuvojen valmistajien olisi toimitettava käsittelylaitoksille purkamisohjekirjat; ajoneuvojen valmistajien ja materiaalien tuottajien olisi käytettävä yhteisiä osien ja materiaalien koodausstandardeja; tätä varten olisi tarvittaessa edistettävä eurooppalaisten standardien valmistelua, // loppuun käytettyjen ajoneuvojen purkamisen ja kierrätyksen helpottamiseksi ajoneuvojen valmistajien olisi toimitettava valtuutetuille käsittelylaitoksille kaikki tarvittavat purkamistiedot; ajoneuvojen valmistajien ja materiaalien tuottajien olisi käytettävä yhteisiä osien ja materiaalien koodausstandardeja; tätä varten olisi tarvittaessa edistettävä eurooppalaisten standardien valmistelua,

2 artiklan (uusi) 12 a kohta

// 'purkamistiedoilla' kaikkia tietoja, joita loppuun käytettyjen ajoneuvojen asianmukainen ja ympäristön kannalta järkevä käsittely edellyttää; ajoneuvojen ja osien valmistajien on annettava tiedot valtuutettujen käsittelyä harjoittavien yritysten käyttöön käsikirjoina tai sähköisessä muodossa (esimerkiksi CD-ROM- tai online-muodossa).

3 artiklan 1 kohta

Tämä direktiivi koskee ajoneuvoja ja loppuun käytettyjä ajoneuvoja sekä niiden osia ja materiaaleja. // Tämä direktiivi koskee ajoneuvoja ja loppuun käytettyjä ajoneuvoja sekä niiden osia ja materiaaleja. Nämä kuuluvat sen soveltamisalaan siitä riippumatta, miten ajoneuvoa on huollettu tai korjattu sen käytön aikana ja onko ajoneuvoon asennettu valmistajan toimittamia tai muita osia, jotka on asennettu siihen vara- tai jälkiasennusosina asiaa koskevien yhteisön tai kansallisten säännösten mukaisesti.

5 artiklan 3 kohta

Jäsenvaltioiden on perustettava järjestelmä, jonka mukaisesti tuhoamista koskeva todistus on edellytys ajoneuvon rekisteristä poistamiselle. Tämä todistus annetaan haltijalle ja/tai omistajalle, kun loppuun käytetty ajoneuvo siirretään käsittelylaitokseen. Tuhoamista koskevan todistuksen saavat myöntää ainoastaan ne käsittelylaitokset, jotka ovat saaneet 6 artiklan mukaisesti luvan. // Jäsenvaltioiden on perustettava järjestelmä, jonka mukaisesti tuhoamista koskeva todistus on edellytys ajoneuvon rekisteristä poistamiselle. Tämä todistus annetaan haltijalle ja/tai omistajalle, kun loppuun käytetty ajoneuvo siirretään käsittelylaitokseen, keräyspisteeseen tai tuottajalle. Tuhoamista koskevan todistuksen saavat myöntää ainoastaan ne käsittelylaitokset, keräyspisteet ja tuottajat, jotka ovat saaneet 6 artiklan mukaisesti luvan.

Väliaikainen rekisteristä poistaminen sallitaan ilman tämän todistuksen toimittamista. // Väliaikainen rekisteristä poistaminen sallitaan ilman tämän todistuksen toimittamista sillä ehdolla, että asianmukaisesta ja ympäristön kannalta järkevästä varastoinnista esitetään todisteet.

6 artiklan 2 kohta

Jäsenvaltioiden on toteutettava tarvittavat toimenpiteet sen varmistamiseksi, että kaikki käsittelytoimintaa harjoittavat laitokset tai yritykset hankkivat toimivaltaisilta viranomaisilta luvan direktiivin 75/442/ETY 9 ja 10 artiklan mukaisesti. Poikkeusta direktiivin 75/442/ETY 11 artiklan 1 kohdassa tarkoitetusta lupaa koskevasta vaatimuksesta ei sovelleta tämän direktiivin soveltamisalaan kuuluvia loppuun käytettyjä ajoneuvoja koskeviin toimiin. // Jäsenvaltioiden on toteutettava tarvittavat toimenpiteet sen varmistamiseksi, että loppuun käytettyjä ajoneuvoja keräävät yritykset ilmoitetaan toimivaltaisille viranomaisille, vaikka yritykset (keräyspisteet) eivät harjoittaisikaan käsittelytoimintaa. Jäsenvaltioiden on toteutettava tarvittavat toimenpiteet sen varmistamiseksi, että loppuun käytettyjen ajoneuvojen käsittelylaitokset ja yritykset, jotka käsittelevät loppuun käytettyjä ajoneuvoja, ovat saaneet toimivaltaisilta viranomaisilta luvan direktiivin 75/442/ETY 9 ja 10 artiklan mukaisesti ja että kyseiset viranomaiset tarkastavat nämä laitokset ja yritykset säännöllisesti direktiivin 75/442/ETY 13 artiklan mukaisesti. Poikkeusta direktiivin 75/442/ETY 11 artiklan 1 kohdassa tarkoitetusta lupaa koskevasta vaatimuksesta ei sovelleta tämän direktiivin soveltamisalaan kuuluvaan loppuun käytettyjen ajoneuvojen käsittelyyn.

6 artiklan 3 kohdan johdantokappale

Jäsenvaltioiden on toteutettava tarvittavat toimenpiteet sen varmistamiseksi, että kaikki käsittelytoimintaa harjoittavat laitokset tai yritykset täyttävät vähintään seuraavat vaatimukset: // Jäsenvaltioiden on toteutettava tarvittavat toimenpiteet sen varmistamiseksi, että kaikki keräyspisteet tai loppuun käytettyjä ajoneuvoja käsittelevät laitokset tai yritykset täyttävät vähintään seuraavat vaatimukset:

7 artiklan 1 kohta

Jäsenvaltioiden on toteutettava tarvittavat toimenpiteet sen varmistamiseksi, että uudelleenkäyttöön sopivat osat käytetään uudelleen, osat, joita ei voida käyttää uudelleen, hyödynnetään, ja kierrätystä suositaan, kun se on ympäristön kannalta toteutettavissa rajoittamatta turvallisuusvaatimusten soveltamista. // Jäsenvaltioiden on toteutettava tarvittavat toimenpiteet sen varmistamiseksi, että uudelleenkäyttöön sopivat osat käytetään uudelleen, osat, joita ei voida käyttää uudelleen, hyödynnetään, ja kierrätystä suositaan, kun se on ympäristön kannalta toteutettavissa rajoittamatta ajoneuvojen turvallisuutta koskevien vaatimusten sekä erityisesti pakokaasuja ja melua koskevien ympäristövaatimusten soveltamista.

// Osien tuottajien on annettava valtuutetuille käsittelylaitoksille tarvittavat tiedot osien purkamisesta, varastoinnista ja testauksesta.

7 artiklan 4 kohta

Koska tuottajien vastuulla on varmistaa ajoneuvojen suunnittelu ja valmistus niin, että kyseiset taloudelliset toimijat saavuttavat tässä direktiivissä asetetut uudelleenkäytön, kierrätyksen ja hyödyntämisen tasot, neuvosto muuttaa komission ehdotuksen perusteella direktiiviä 70/156/ETY niin, että mainitun direktiivin mukaisesti tyyppihyväksytyistä ajoneuvoista, jotka saatetaan markkinoille 1 päivän tammikuuta 2005 jälkeen, vähintään 85 painoprosenttia ajoneuvoa kohti on uudelleen käytettävissä ja/tai kierrätettävissä ja vähintään 95 painoprosenttia ajoneuvoa kohti on uudelleen käytettävissä ja/tai hyödynnettävissä. Tätä varten komission on edistettävä tarvittaessa ajoneuvojen purettavuuteen, hyödynnettävyyteen ja kierrätettävyyteen liittyvien eurooppalaisten standardien valmistelua. // Koska juuri tuottajien vastuulla on varmistaa ajoneuvojen suunnittelu ja valmistus niin, että kyseiset taloudelliset toimijat saavuttavat tässä direktiivissä asetetut uudelleenkäytön, kierrätyksen ja hyödyntämisen tasot, neuvosto ja Euroopan parlamentti muuttavat komission ehdotuksen perusteella direktiiviä 70/156/ETY niin, että mainitun direktiivin mukaisesti tyyppihyväksytyistä ajoneuvoista, jotka saatetaan markkinoille 1 päivän tammikuuta 2005 jälkeen, vähintään 85 painoprosenttia ajoneuvoa kohti on uudelleen käytettävissä ja/tai kierrätettävissä ja vähintään 95 painoprosenttia ajoneuvoa kohti on uudelleen käytettävissä ja/tai hyödynnettävissä. Tätä varten komission on edistettävä ajoneuvojen purettavuuteen, hyödynnettävyyteen ja kierrätettävyyteen liittyvien eurooppalaisten standardien valmistelua.

8 artiklan otsikko

Koodausstandardit/purkamisohjekirjat // Koodausstandardit/purkamistiedot

8 artiklan 3 kohta

Jäsenvaltioiden on toteutettava tarvittavat toimenpiteet sen varmistamiseksi, että tuottajat toimittavat viimeistään 31 päivänä joulukuuta 1999 purkamisohjekirjat, joista käyvät ilmi erilaiset ajoneuvojen osat ja materiaalit sekä kaikkien vaarallisten aineiden sijainti ajoneuvoissa siinä määrin kuin käsittelylaitosten on ne tarpeen tietää tämän direktiivin vaatimusten täyttämiseksi. // Jäsenvaltioiden on toteutettava tarvittavat toimenpiteet sen varmistamiseksi, että tuottajat toimittavat viimeistään 31 päivänä joulukuuta 1999 purkamistiedot, joista käyvät ilmi erilaiset ajoneuvojen osat ja materiaalit sekä kaikkien vaarallisten aineiden sijainti ajoneuvoissa siinä määrin kuin käsittelylaitosten on ne tarpeen tietää tämän direktiivin vaatimusten täyttämiseksi.

9 artiklan 2 kohta

Jäsenvaltioiden on vaadittava tuottajia julkaisemaan tiedot niiden ajoneuvojen ja osien edellisenä vuonna saavutetusta uudelleenkäytön, kierrätyksen ja hyödyntämisen tasosta. Jäsenvaltioiden on tarkistettava kyseiset tiedot, ja niiden on oltava ajoneuvojen mahdollisen ostajan saatavilla. // Jäsenvaltioiden on julkaistava tiedot ajoneuvojen ja osien edellisenä vuonna saavutetusta uudelleenkäytön, kierrätyksen ja hyödyntämisen tasosta. Jäsenvaltioiden on saatava kyseiset tiedot tuottajilta ja purkajilta, tarkistettava ne, ja niiden on oltava ajoneuvojen mahdollisen ostajan saatavilla.

11 artiklan 1 kohdan ensimmäinen alakohta

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 1999. Niiden on ilmoitettava tästä komissiolle viipymättä. // Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 2001. Niiden on ilmoitettava tästä komissiolle viipymättä.

13 artiklan toinen kohta

5 artiklan 4 kohtaa sovelletaan 1 päivästä tammikuuta 2003 alkaen. // Poistetaan.

Liite

Liite:Tekniset vaatimukset 6 artiklan 1 kohdan mukaan // Liite: Tekniset vaatimukset 6 artiklan 1 kohdan mukaan

1. Loppuun käytettyjen ajoneuvojen varastointipaikat (väliaikainen varastointi mukaan lukien) ennen niiden käsittelyä: // 1. Loppuun käytettyjen ajoneuvojen varastointipaikat (väliaikainen varastointi mukaan lukien) ennen niiden käsittelyä:

- läpäisemättömillä pinnoilla varustetut tarkoituksenmukaiset alueet, joissa on käytettävissä laitteet nestevuotojen keräystä varten, jäteöljyastiat sekä rasvaa irrottavat puhdistusaineet // - läpäisemättömillä pinnoilla varustetut tarkoituksenmukaiset alueet, joissa on käytettävissä laitteet nestevuotojen keräystä varten, jäteöljyastiat sekä rasvaa irrottavat puhdistusaineet

- terveys- ja ympäristösäännösten mukaiset varusteet vedenkäsittelyä varten mukaan lukien sadevesi. // - terveys- ja ympäristösäännösten mukaiset varusteet vedenkäsittelyä varten, mukaan lukien sadevesi, ja erityisesti kevyiden nesteiden erottamislaitteet veden poistamiseksi peittämättömiltä alueilta.

// 1a) Loppuun käytettyjä ajoneuvoja saa varastoida ennen nesteiden poistamista ja ajoneuvojen purkamista ainoastaan siten, että estetään nesteiden valuminen sekä nesteitä sisältävien osien (kuten jarruputkien ja öljypohjan) ja purkukelpoisten osien vahingoittuminen

2. Käsittelypaikat:

- läpäisemättömillä pinnoilla varustetut tarkoituksenmukaiset alueet, joissa on käytettävissä laitteet nestevuotojen keräystä varten, jäteöljyastiat sekä rasvaa irrottavat puhdistusaineet // 2. Käsittelypaikat:

- läpäisemättömillä pinnoilla varustetut tarkoituksenmukaiset alueet, joissa on käytettävissä laitteet nestevuotojen keräystä varten, jäteöljyastiat sekä rasvaa irrottavat puhdistusaineet

- purettujen varaosien tarkoituksenmukaiset varastointimahdollisuudet mukaan lukien öljyn kyllästämien varaosien varastointi läpäisemättömillä pinnoilla // - purettujen varaosien tarkoituksenmukaiset varastointimahdollisuudet mukaan lukien öljyn kyllästämien varaosien varastointi läpäisemättömillä pinnoilla

- tarkoituksenmukaiset säilytysastiat akkujen (akkuhapon neutralointi mahdollista itse käsittelypaikalla tai muualla), öljynsuodattimien ja PCB:tä/PCT:tä sisältävien jäähdyttimien varastointia varten // - tarkoituksenmukaiset säilytysastiat akkujen (akkuhapon neutralointi mahdollista itse käsittelypaikalla tai muualla), öljynsuodattimien ja PCB:tä/PCT:tä sisältävien jäähdyttimien sekä muiden sellaisten osien varastointia varten, jotka voivat olla ympäristölle vaarallisia.

- tarkoituksenmukaiset varastointisäiliöt loppuun käytettyjen ajoneuvojen nesteille: polttoaineelle, moottoriöljylle, vaihdelaatikkoöljylle, vaihteistoöljylle, hydrauliöljylle, jäähdytysnesteille, jäätymisenestoaineelle, jarrunesteille, akkuhapoille, ilmastointijärjestelmän nesteille sekä kaikille muille liikenteestä poistetun ajoneuvon sisältämille nesteille // - tarkoituksenmukaiset varastointisäiliöt loppuun käytettyjen ajoneuvojen nesteille: polttoaineelle, moottoriöljylle, vaihdelaatikkoöljylle, vaihteistoöljylle, hydrauliöljylle, jäähdytysnesteille, jäätymisenestoaineelle, jarrunesteille, akkuhapoille, ilmastointijärjestelmän nesteille sekä kaikille muille liikenteestä poistetun ajoneuvon sisältämille nesteille

- käytettyjen renkaiden tarkoituksenmukaiset varastointimahdollisuudet, joissa otetaan huomioon palovaaran ja liiallisesta kasaamisesta aiheutuvan vaaran ennaltaehkäisy // - käytettyjen renkaiden tarkoituksenmukaiset varastointimahdollisuudet, joissa otetaan huomioon palovaaran ja liiallisesta kasaamisesta aiheutuvan vaaran ennaltaehkäisy

- terveys- ja ympäristösäännösten mukaiset varusteet vedenkäsittelyä varten mukaan lukien sadevesi. // - terveys- ja ympäristösäännösten mukaiset varusteet vedenkäsittelyä varten, mukaan lukien sadevesi, ja erityisesti kevyiden nesteiden erottamislaitteet veden poistamiseksi peittämättömiltä alueilta.

// 2 a) Käsittelyvaiheet epäpuhtauksien poistamiseksi loppuun käytetyistä ajoneuvoista:

// * akun ja nestesäiliöiden poistaminen

* pyroteknisten osien (kuten turvatyynyjen) neutralointi

* polttoaineen, moottoriöljyn, vaihdelaatikkoöljyn, vaihteistoöljyn, hydrauliöljyn, jäähdytysnesteiden, jäätymisenestoaineiden, jarrunesteiden, akkuhappojen ja ilmastointijärjestelmän nesteiden poistaminen, erillinen kerääminen ja varastointi

// 2b) Hyödyntämistä edistävän käsittelyn vaiheet:

* katalysaattorin poistaminen

* kuparia, alumiinia ja magnesiumia sisältävien metalliosien poistaminen, jos näitä metalleja ei eroteta jälkeenpäin tehtävässä paloittelussa

* renkaiden ja suurten muoviosien (erityisesti puskureiden, kojelaudan ja polttoainetankin) poistaminen.